Տ Ե Ղ Ե Կ Ա Ն Ք
​​​««Գազպրոմ Արմենիա» փակ բաժնետիրական ընկերությանն անհատույց օգտագործման իրավունքով գույք հանձնելու մասին» ՀՀ կառավարության որոշման նախագծի առնչությամբ շահագրգիռ մարմինների կողմից արված առաջարկությունների վերաբերյալ
	1. Տարածքային կառավարման և ենթակառուցվածքների նախարարություն

	05.08.2026թ.

	
	N ԴԽ//29850-2026

	Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեն (այսուհետ՝ Կոմիտեն «Գույք ամրացնելու և «Գազպրոմ Արմենիա» փակ բաժնետիրական ընկերությանն անհատույց օգտագործման իրավունքով գույք հանձնելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ վերաբերյալ հայտնում է հետևյալը․
1․ Նախագծի տեղեկանք հիմնավորման մեջ նշված է, որ «Գնումների մասին» ՀՀ օրենսդրությամբ սահմանված կարգով կնքված պայմանագրի հիման վրա իրականացվել են Սյունիքի մարզի չգազաֆիկացված Լիճք և Տաշտուն համայնքներին հարակից զորամասի գազաֆիկացման և գազաբաշխիչ կայանի կառուցման աշխատանքներ, որի համար ծախսվել է 140 մլն 743 հազար 776 դրամ, նույնքան որքան նշվել է Նախագծի 1-ին կետում որպես գույքի հաշվեկշռային արժեք, ուստի հնարավոր անճշտություններից խուսափելու համար անհրաժեշտ է նախագծում նշել գույքի ընդհանուր արժեքը՝ տարանջատելով հավելվածում նշված յուրաքանչյուր գույքային միավորի արժեքը,
	Ընդունվել է ի գիտություն
Համակարգի ընդհանուր արժեքը ամրագրվել է կատարված աշխատանքներով և համապատասխան սարքավորումներով ու նյութերով հանդերձ, որի պատճառով հնարավոր չէ յուրաքանչյուրի մասով առանձնացնել միավորի արժեքը:

	2․ Նախագծի հավելվածում և վկայականում նշված գազատար խողովակների երկարությունների մասով առկա է անհամապատասխանություն, ինչպես նաև Նախագծով և ներկայացված փաստաթղթերով չի հստակեցվում, վկայականում նշված 120քմ մակերեսով գազաբաշխիչ կայանի կարգավիճակը՝ անշարժ գույք է, թե ոչ, ունի հատակագիծ թե ոչ։ 

Միաժամանակ տեղեկացնում ենք, որ հաշվի առնելով այն հանգամանքը, որ գույքը բացառապես օգտագործվելու և տնօրինվելու է Պաշտպանության նախարարության կարիքների համար, ուստի առաջարկում ենք նախագծից հանել հիշյալ գույքը Կոմիտեին ամրացնելու և Պաշտպանության նախարարության հետ հանձնման-ընդունման վերաբերյալ կետերը, քանի որ Կոմիտեի կողմից տվյալ գույքի տնօրինումը անհնար է և խնդրահարույց, այն  իմաստով, որ ենթակառուցվածքի հնարավոր խափանման, վնասվածքի և այլ խոչընդոտների դեպքում, որպես գույքի սեփականատեր չի կարող իրականացվել խոչընդոտի վերացման աշխատանքներ, քանի որ այն պահանջում է որոշակի ընթացակարգերով ծառայությունների ձեռքբերում և լրացուցիչ ֆինանսական միջոցներ, որոնց համար Կոմիտեն չունի համապատասխան միջոցներ, ուստի առաջարկում ենք գույքը «Գազպրոմ Արմենիա» փակ բաժնետիրական ընկերությանը տրամադրել անհատույց օգտագործման առանց Կոմիտեին հանձնելու։ 
	Ընդունվել է 
Անճշտությունները վերացվել են, առկա է հատակագիծ, ինչպես նաև հավելվածում նշվել է անշարժ գույք:

Ընդունվել է 
Կատարվել են փոփոխություններ:


	2. Ֆինանսների նախարարություն
	10.08.2026թ.

	
	N 01/11-1/21363-2026

	Դիտողություներ և առաջարկություններ չկան։
	Ընդունվել է ի գիտություն



	3.  «Գազպրոմ Արմենիա» փակ բաժնետիրական ընկերություն

	

	
	

	Ի պատասխան ՀՀ պաշտպանության նախարարության N ՊՆ/01/10353-2026 առ 28.07.2026թ. գրության «Գազպրոմ Արմենիա» ՓԲԸ-ն (այսուհետ՝ Ընկերություն) տեղեկացնում Է, որ իր իրավասությունների սահմաններում դիտարկել Է «Գույք ամրացնելու և «Գազպրոմ Արմենիա» փակ բաժնետիրական ընկերությանն անհատույց օգտագործման իրավունքով գույք հանձնելու մասին» Կառավարության որոշման նախագիծը (այսուհետ' Նախագիծ) և իրազեկում է, որ Նախագծով Ընկերությանը հանձնվող գույքի նկատմամբ Ընկերության կողմից ներդրումներ (հիմնանորոգման ծախսեր) նախատեսված չեն:
Հաշվի առնելով, որ հետագա հնարավոր ներդրումների չափը համաձայնեցվում և դրա արդյունքում մատակարարվող բնական գազի սակագնի վրա ազդեցությունը սահմանվում է ՀՀ հանրային ծառայությունները կարգավորող հանձնաժողովի կողմից' առաջարկում ենք Նախագծում սահմանել դրույթ հիմնանորոգման պարտավորությունը փոխատուին վերապահելու մասին:
	Ընդունվել է 
Նախագիծը խմբագրվել է:


	4.  «Գազպրոմ Արմենիա» փակ բաժնետիրական ընկերություն

	10.09.2026թ.

	
	N 03/25.3/6287-2026

	ՀՀ պաշտպանության նախարարության N ՊՆ/03/12710-2026 առ 08.09.2026թ. գրությամբ ներկայացված ««Գազպրոմ Արմենիա» փակ բաժնետիրական ընկերությանն անհատույց օգտագործման իրավունքով գույք հանձնելու մասին» Կառավարության որոշման նախագծի լրամշակված տարբերակի վերաբերյալ դիտողություններ և առաջարկություններ չունենք:
	Ընդունվել է 
Նախագիծը խմբագրվել է:


	5.  Վարչապետի աշխատակազմի իրավաբանական վարչություն

	05.10.2026թ.

	
	N 02/16.32/34356-2026

	«Նորմատիվ իրավական ակտերի մասին» օրենքի 13-րդ հոդվածի 1-ին մասի համաձայն՝ ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր: Հիմք ընդունելով նշված դրույթը՝ նախագծի նախաբանում անհրաժեշտ է սահմանել միայն սույն որոշման ընդունման համար կառավարությանը համապատասխան լիազորություն վերապահող իրավական ակտի հոդվածը կամ մասը, իսկ ոչ վերաբերելի դրույթների (մասնավորապես՝ ՀՀ քաղաքացիական օրենսգրքի 685-րդ հոդված, «Կառավարչական իրավահարաբերությունների կարգավորման մասին» օրենքի 5-րդ հոդվածի 7-րդ մաս)  ամրագրման անհրաժեշտությունը բացակայում է: 

Միաժամանակ նախագիծն անհրաժեշտ է դիտարկել ՀՀ կառավարության 2023 թվականի ապրիլի 21-ի N595-Ն որոշմամբ հաստատված պետական գույքի անհատույց օգտագործման տրամադրման կարգի շրջանակներում: 
	Մասամբ է ընդունվել
Հանվել է «Կառավարչական իրավահարաբերությունների կարգավորման մասին» ՀՀ օրենքին կատարվող հղումը, իսկ ՀՀ քաղաքացիական օրենսգրքի 685-րդ հոդվածը վերաբերում է գույքի անհատույց օգտագործման հանձնելու հարաբերություններին:

Ընդունվել է ի գիտություն

Նախագիծը նախնական տարբերակով կազմվել է ՀՀ կառավարության 21.04.2023թ. N 595-Ն որոշման պահանջների շրջանակներում՝ համապատասխան գույքը Պետական գույքի կառավարման կոմիտեին ամրացնելու և այնուհետև համապատասխան ընկերությանն անհատույց օգտագործման իրավունքով տրամադրելու ձևաչափով, սակայն ՀՀ տարածքային կառավարման և ենթակառուցվածքների նախարարության առաջարկության ընդունմամբ նախագիծը խմբագրվել է:

Նպատակահարմար է խնդիրը քննարկել նախարարական համապատասխան կոմիտեի նիստում:




